Αλέκος Αλεξιάδης

Ο Αλέκος Αλεξιάδης (Θεσσαλονίκη, 3 Σεπτεμβρίου 1945 - Θεσσαλονίκη, 11 Μαρτίου 2025) ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός. Η καταγωγή του ήταν από τη Νεάπολη Κοζάνης.

 Καριέρα 
 Σε συλλογικό επίπεδο 
Αναδείχθηκε από τον Άρη Θεσσαλονίκης, με τον οποίο συμμετείχε σε 301 αγώνες πρωταθλήματος, πετυχαίνοντας 127 γκολ (χωρίς μάλιστα να σκοράρει με πέναλτυ), γεγονός που τον καθιστά δεύτερο σκόρερ της ομάδας διαχρονικά, πίσω από τον Ντίνο Κούη.94 χρόνια Άρης Εφ. Μακεδονία της Θεσσαλονίκης. 

Στον Άρη αγωνίστηκε από το 1963 έως το 1975 κατακτώντας το κύπελλο Ελλάδας το 1970. Αγωνίστηκε επίσης στον Παναιτωλικό και στην Καστοριά, σημειώνοντας ακόμα 5 γκολ, φτάνοντας συνολικά τα 132 στην Α΄ Εθνική, γεγονός που τον τοποθετεί στην 19η θέση των κορυφαίων σκόρερ της Α΄ Εθνικής διαχρονικά.Super League 2011-12: onsports.gr Οι «χρυσοί» αριθμοί (27-08-2011)

 Άρης 
Σε ηλικία δώδεκα ετών, τον ανακάλυψε ο Κλεάνθης Βικελίδης, θρυλικός επιθετικός της ομάδας του Άρη. Αγωνίστηκε στην πρώτη ομάδα την σεζόν 1961-62, στον αγώνα μπαράζ κόντρα στη Νίκη Βόλου.Εφημερίδα Μακεδονία, 3/7/1962, Σελίδα: 7 Ο προπονητής Έττορε Τρεβιζάν τον χρησιμοποίησε την επόμενη χρονιά και σκόραρε για πρώτη φορά απέναντι στην Προοδευτική στον αγώνα μπαράζ που έγινε στη Λαμία στις 16 Ιουνίου 1963.Εφημερίδα Μακεδονία, 18/6/1963, Σελίδα: 4

Με μεγάλο ρεπερτόριο στο σκοράρισμα, ο Αλεξιάδης πέτυχε δεκατρία γκολ την σεζόν 1965-66 και συνέχισε την επόμενη χρονιά με δώδεκα.Greece - Final Tables 1959-1999 - RSSSF Πέτυχε τα πρώτα του γκολ σε ευρωπαϊκούς αγώνες στις αναμετρήσεις απέναντι στην Χιμπέρνιανς Μάλτας για το Κύπελλο Διεθνών Εκθέσεων του 1968-69.Εφημερίδα Μακεδονία, 12/9/1968, Σελίδα: 7Εφημερίδα Μακεδονία, 24/9/1968, Σελίδα: 9

Πέτυχε χατ-τρικ στον αγώνα εναντίον του Πιερικού στις 26 Φεβρουαρίου 1967, όπου ο Άρης κέρδισε με 3-0, και στις 9 Ιουνίου 1968, στη νίκη με 4-2 απέναντι στον Ολυμπιακό Βόλου.Εφημερίδα Μακεδονία, 28/2/1967, Σελίδα: 4Εφημερίδα Μακεδονία, 11/6/1968, Σελίδα: 6 Στις 5 Απριλίου του 1970, έγινε ένας από τους ελάχιστους παίκτες στην ιστορία του ελληνικού πρωταθλήματος που πέτυχαν τέσσερα γκολ σε έναν αγώνα, στη νίκη με 6-0 εναντίον του Ολυμπιακό Λευκωσίας.Εφημερίδα Μακεδονία, 7/4/1970, Σελίδα: 6

Με τον Αλεξιάδη στη σύνθεση τους οι "κίτρινοι" υπήρξαν η πρώτη ομάδα εκτός Π.Ο.Κ. που τερμάτισε στην πρώτη τριάδα του ελληνικού πρωταθλήματος,Greece 1968/69 - RSSSF κάτι που επανέλαβαν το 1973-74.Greece 1973/74 - RSSSF Σε όλες τις χρονιές που αγωνίστηκε, πέτυχε διψήφιο αριθμό τερμάτων και ήταν ένας από τους δέκα πρώτους σκόρερ της πρώτης εθνικής κατηγορίας. Απόγειο της καριέρας του υπήρξε η κατάκτηση του κυπέλλου Ελλάδας του 1970, διοργάνωση όπου πέτυχε δύο τέρματα, ένα απέναντι στον Παναθηναϊκό και ένα απέναντι στην Καλλιθέα, ενώ στον τελικό κόντρα στον ΠΑΟΚ πέτυχε δύο γκολ που ακυρώθηκαν ως οφσάιντ.Greece - Cup Data (from Quarterfinals on) - RSSSF

 Παναιτωλικός και Καστοριά 
Στα μέσα της περιόδου 1974-75, ήλθε σε ρήξη με τη διοίκηση του Άρη για οικονομικούς λόγους, γεγονός που οδήγησε στον αγωνιστικό του παραγκωνισμό για ένα διάστημα και την τελική του μεταγραφή στον Παναιτωλικό το καλοκαίρι του 1975. Ολοκλήρωσε την καριέρα του την περίοδο 1976-77 αγωνιζόμενος με τα χρώματα της Καστοριάς.

Συνολικά με τους τρεις συλλόγους συμμετείχε σε 329 αγώνες πρωταθλήματος Α' Εθνικής πετυχαίνοντας 132 γκολ, ενώ συγκεκριμένα στον Άρη συμπεριλαμβανομένων των ευρωπαϊκών διοργανώσεων και του κυπέλλου Ελλάδος συμμετείχε σε 353 επίσημους αγώνες, σκοράροντας 154 φορές.Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

 Τέρματα ανά περίοδο 

ΠερίοδοςΣύλλογοςΤέρματα1963-1964Άρης21964-196591965-1966131966-1967111967-1968161968-1969141969-1970151970-1971141971-1972151972-197301973-1974171974-197511975-1976Παναιτωλικός31976-1977Καστοριά2

Τα ρεκόρ του Αλεξιάδη 
 Υπήρξε ο 5ος ρέκορμαν συμμετοχών (και 4ος στην Α' Εθνική) σε ολόκληρη την ιστορία του Άρη (με 305 συμμετοχές), πίσω μόνο από Κούη, Πάλλα, Βένο και Κολτσίδα.

 Επίσης είναι ο 2ος νεότερος σκόρερ στην ιστορία του Άρη στην Α' Εθνική (17 ετών, 9 μηνών και 12 ημερών) πίσω από το Ντίνο Μπαλλή και μόλις ένας από τους πέντε ποδοσφαιριστές, που πραγματοποίησαν το ντεμπούτο τους με τον Άρη στην Α' Εθνική πριν κλείσουν τα 17 χρόνια.

 Παράλληλα είναι ο μοναδικός παίκτης του Άρη, που πέτυχε διψήφιο αριθμό γκολ σε οκτώ διαφορετικές σεζόν Α' Εθνικής και ο μοναδικός που το έκανε σε επτά διαδοχικές σεζόν.

 Στις εθνικές ομάδες 
Με την εθνική Ελλάδας αγωνίστηκε δύο συνολικά φορές, σημειώνοντας ισάριθμα τέρματα. Το ντεμπούτο του πραγματοποιήθηκε στις 16 Οκτωβρίου 1966 στον νικηφόρο εντός έδρας αγώνα με τη Φινλανδία (2-1), ο οποίος διεξήχθη στο Καυτανζόγλειο Στάδιο, στα πλαίσια των προκριματικών του κυπέλλου Εθνών 1968, όταν υπό τις οδηγίες του Πάνου Μάρκοβιτς ξεκίνησε ως βασικός, σημειώνοντας παράλληλα και τα δύο τέρματα της ελληνικής ομάδας.Ελλάδα - Φινλανδία 16-10-1966, www.epo.gr Πραγματοποίησε ακόμη μια εμφάνιση με την Εθνική, τον Μάρτιο του 1967.

Συμμετείχε επίσης στην εθνική Νέων στο ευρωπαϊκό πρωτάθλημα του 1964.

 Θάνατος 
Απεβίωσε στις 11 Μαρτίου 2025, σε ηλικία 79 ετών.

 Παραπομπές 

 Πηγές 

 Βιογραφικό του στο aris.re
 Η καριέρα του Αλέκου Αλεξιάδη στο soccerway 
 Το προφίλ του Αλέκου Αλεξιάδη στο transfermarkt
 Ο Αλέκος Αλεξιάδης στο epo.gr
 "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)
 "Άρης • Ποδόσφαιρο-μπάσκετ", Γρηγόρης Δημακάκος - Βασίλης Βλαχόπουλος, Εκδόσεις ΣΚΑΪ, Αθήνα 2009, ISBN 960-4820-22-2 , σελ 34-35

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές